ຈີນປະນາມ ສະຫະລັດ ທີ່ຕ້ອງຕິຕົນ ເລື້ອງອ້າງກໍາມະສິດ ໃນທະເລຈີນໃຕ້
​ກະ​ຊວງ​ການ​ຕ່າງປະ​ເທດ​ຈີນ ​ໄດ້​ຮຽກ​​​ໂຕນັກ​ການ​ທູດ​ສະຫະລັດ ​ເຂົ້າ​ພົບ​ແລະ​ເຕືອນວ່າ ສະຫະລັດຈະຕ້ອງ​ນັບຖື ​ອະທິປະ​ໄຕ​ຂອງ​ຈີນ.
ສື່ມວນຊົນຈີນ ທີ່ຄວບຄຸມໂດຍລັດຖະບານ ໄດ້ກ່າວໂຈມຕີ ໃນວັນຈັນມື້ນີ້ ການຕໍາໜິຕິ ຕຽນຂອງສະຫະລັດ ຕໍ່ການກ່າວອ້າງເອົາກໍາມະສິດຂອງຈີນ ເໜືອບໍລິເວນອັນກ້ວາງ ໃຫຍ່ໃນເຂດທະເລຈີນໃຕ້ ທີ່ເປັນຫົວຂໍ້ຖົກຖຽງກັນນັ້ນ ບົດວິຈານຢູ່ໃນໜັງສືພີມ ປະຊາຊົນລາຍວັນ ຂອງພັກຄອມມີວນິສຈີນ ສະບັບຈໍານ່າຍຢູ່ ຕ່າງປະເທດ ກ່າວວ່າ ວໍຊິງຕັນຄວນຈະ “ປິດປາກໄວ້ ” ຈີນ ມີຄວາມໂກດແຄ້ນ ກ່ຽວກັບຄໍາຖະແຫລງຂອງສະຫະລັດ ເມື່ອວັນສຸກຜ່ານມາ ທີ່ເວົ້າ ວ່າວໍຊິງຕັນກໍາລັງຕິດຕາມເບິ່ງຢ່າງໃກ້ຊິດ ການຖົກຖຽງກັນ ເລື້ອງເຂດນໍ້າແດນດິນຢູ່ທະ ເລຈີນໃຕ້ນັ້ນ ຄໍາຖະແຫລງເວົ້າອີກວ່າ ການຕັ້ງຄ້າຍທະຫານ ແລະເມືອງໃໝ່ຂອງຈີນຂື້ນ ນັ້ນ “ຈະເຮັດໃຫ້ຄວາມເຂັ່ງຕືງ ເພີ່ມທະວີຂື້ນຢູ່ໃນຂົງເຂດ ” ໃນວັນເສົາຜ່ານມານີ້ ກະຊວງການຕ່າງປະເທດຈີນ ໄດ້ຮຽກໂຕນັກການທູດຂັ້ນສູງຄົນນຶ່ງ ຂອງສະຫະລັດ ເຂົ້າພົບ ແລະເຕືອນວ່າ ສະຫະລັດຈະຕ້ອງນັບຖືອະທິປະໄຕຂອງຈີນ ເມື່ອເດືອນແລ້ວນີ້ ຈີນໄດ້ປະກາດຕັ້ງຄ້າຍທະຫານ ແລະເມືອງໃໝ່ຂື້ນ ຢູ່ເທິງເກາະຕ່າງໆ ທີ່ເປັນຫົວຂໍ້ຜິດຖຽງກັນກັບອີກຫລາຍປະເທດຢູ່ໃນເຂດທະເລຈີນໃຕ້ນັ້ນ ນອກຈາກຈີນແລ້ວ ກໍຍັງມີ ບຣູໄນ ມາເລເຊຍ ຟີລິບປີນ ໄຕ້ຫວັນ ແລະຫວຽດນາມ ທີ່ອ້າງ ເອົາກໍາມະສິດ ໃນໝູູ່ເກາະເຫລົ່ານັ້ນ ຂົງເຂດທີ່ຍາດແຍ່ງກັນນີ້ ຄິດວ່າອຸດົມສົມບຸນໄປດ້ວຍນໍ້າມັນແລະແກ້ສ